విజయానికి ఎనిమిది సూత్రాలు
విజయానికి ఎనిమిది సూత్రాలు రచయిత విశాలాంధ్ర ఉద్యోగి, పత్రికా సంపాదకత్వం వృత్తిగాఅ స్వీకరించిన మల్లాది కామేశ్వరరావు. ధారణాశక్తిని పెంపొందించడానికి ఉపకరించే 
తొలి ప్రయోగాత్మ పుస్తకమిది. విద్యార్థుల ధారణాశక్తిని పెంపొదిందించి ప్రగతిపధంలో నడిపించే లక్ష్యంతో వ్రాయబడిన ప్రయోగాత్మక పుస్తకం. 
ఈ పుస్తకలో ఆలోచనలకు మూలమైన మెదడు కంప్యూటర్‌తో పోల్చబడింది. మెదడుకున్న శక్తిని గిర్తించడం, ఆలోచనాతీరును మార్చుకోవడం, ధారణాశక్తిని అభివృద్ధిచేసుకోవడం ఎలాగో 
వివరించబడింది. చదువును ఆరాధించడం మంచి విద్యార్థిగా, మంచి శిస్యుడిగా, పలువురికి ఆదర్శంగా నిలవడానికి అవసరమైన మార్గాలు సూచించబడ్డాయి. తమను తాము మార్చుకుని ప్రపంచన్ని కొత్త దృష్టికోణంతో చూస్తూ విజయం సాధించడమెలాగో తెలియజేస్తుంది.
సాధారణంగా వ్యక్తిత్వ నిర్మాణం ( పర్సనాలిటీ బిల్డింగ్) గురించిన ఇలాంటి పుస్తకాలు ఆంగ్లభాషలో అత్యధికంగా లభిస్తున్నాయి. అచ్చ తెలుగులో సరళమైన భాషలో రచించబడి విద్యార్థులలో ప్రేరణకలిగించి ఉన్నతిని సాధించడానికి సహకారాన్ని అందించే ఇటువంటి ప్రయోగాత్మకమైన పుస్తకాలలో ఇది మొదటిదని పుసకం కడపటి పత్రంలో వివరించబడింది. 
జీవితం వడ్డించిన విస్తరికాదు. జీవితం అంతా సుఖంగా ఉండదు. కష్టలు ఉంటేనే సుఖం వద్తుంది.విజయానికి వెలచెల్లించాలి.ఊరకనే విజయం రాదు. ఒకవేళ ఊరకనే విజయం వస్తే అది ఎన్నాళ్ళో ఉండదు. అట్టి విజయాన్ని నిలుపుకునే శక్తి మీలో ఉండదు. అలాంటి విజయాన్ని మీరు కూడా మర్యాదగా చూడరు. అందుకే కష్టపడి విజయం సాధించండి. అనే ప్రోత్సాహ కరమైన 
మాటలతో మొదలౌతుందీ పుస్తకం.
ముందుమాటలో మనసు. మనసు మీద ఆలోచనల ప్రభావం, అలోచనల ప్రభావం బాల్యం మీద ఉంటుంది, బాల్యావస్థలో తల్లితండ్రులు, సోదరులు, గురువులు, కుటుంబపరిస్థితుల పరిస్థితుల ప్రభావం పడుతుంది. ఇంకా టీ.విలు, సినిమాలు, క్రీడలు విద్యార్థుల మీద చూపే ప్రభావం గురించి వివరించ బడుతూ మనసును పక్కదారులు పట్టించే ఈ ప్రభావాల నుండి తప్పించుకోవడానికి మార్గదర్శం సూచించడం. విజయం సాధించడానికి మంచి పుస్తకాలను పఠించవలసిన అవసరం, ప్రపంచాన్ని చూడవలసిన దృష్టి కోణం మార్చుకోవడం, పనిలో నైపుణ్యం పెంపొదిచుకోవలసిన అవసరం గురించి రచయిత వివరణ చోటుచేసుకుంది.
పుస్తకం గురించి అభిప్రాయ వెలిబుచ్చిన ప్రముఖులు విశాలాంధ్ర సంపాదకులు ఈడ్పుగంటి నాగేశ్వరరావు, కౌన్సిలింగ్ సైకాలజిస్ట్ డాక్టర్. టి.ఎస్ రావు, పి.హెచ్.డి, డాక్టర్ వై.దివాకర్ ముఖ్యులైతే రచయితకు పుస్తకరచనకు ప్రేరణ కలిగించిన ముఖ్యత్వం ఐ.ఎన్.ఐ రామ్‌కుమార్ పి.ఎం.జె.ఎఫ్ కు చెందుతుంది. 
ఈడ్పుగంటి నాగేశ్వరరావు మాటలలో మనిషి ఎదుగుదల కావడానికి, ఆధునిక విఙానయుగంలో మనిషి పురోగతి సాధించడానికి ఏకాగ్రత అవసరమని ఆ ఏకాగ్రత సాధించడానికి ఈ పుస్తంకం సహకరిస్తుందని అభిప్రాయం వెలువడింది. నేటి పోటీ ప్రపంచంలో విద్యార్థులు లక్ష్యసాధన కొరకు పురోగమించడానికి ఈ పుస్తకం ఉపకరిస్తుందని ఆలోచనకు పదును పెడుతుందని కూడా అభిప్రాయం వెలువడింది.
డాక్టర్ టి.ఎస్ రావు గారి మాటలలో ప్రతిఒక్కరు కలలు కనాలని వాటిని నీరుకార్చకుండా సాకారం చేసుకోవడానికి ప్రయత్నించాలని విజయాన్ని ఎవరూ అందించరని తమకు తామే 
సాధించాలని అభిప్రాయం వెలువడింది. అత్యున్నత స్థాయికి ఎదిగిన వారి నుండి స్ఫూర్తి తీసుకుని ముందుకు సాగాలని. వాహనం నడపడానికి ఇంధనంలా మనషిని పురోగమించడానికి 
సంకల్ప బలం కావాలని ఆ సంకల్పబలం ఈ పుస్తకం అందించగలదని ఆయన అభిప్రాయాల సారాంశం. ఈ పుస్తకం కనీసం లక్షమందిలో అలాంటి సంకల్పం కలిగించగలదని ఆయన అభిప్రాయపడడం కొసమెరుపు.
విజయం సాధించినవాడే సూత్రాలను వల్లించగలడు. విజయం సాధించడంలో తాను ఎదుర్కొన్న సమస్యలను అనుభవాలను క్రోడీకరించిన పుస్తకమిదని డాక్టర్ టి.ఎస్ రావు అభిప్రాయం. ఇవి విజయానికి సోపానాలు కాదని సోపానాలను అధిరోహించిన వారెవరైనా కిందకు దిగక తప్పదని ఇవి సూత్రాలని ఇవి శాశ్వతంగా మానవపురోగతికి తోడ్పడగలవని ఈ పుస్తకంలో అది సరళమైన శైలిలో వివరించబడిందని డాక్టర్ టి.ఎస్ రావు మాటలు వివరించాయి.
ఈ పుస్తకంలోని ప్రతిపేజీ చివర పేజీలోని సారాంశం అక్షరలక్షల విభాగంలో చోటుచేసుకుంది. అక్షరలక్షలలోని ప్రధాన అంశాలు.
మొదటి సూత్రమైన మైండ్ సెట్టింగ్ విభాగంలో చోటుచేసుకున్న ఆసక్తికరమైన ప్రధానాంశాలు.
అక్షరలక్షలు:-
శ్రమిస్తూ ఉంటారు. వాఖ్య (హెచ్.డబ్ల్యూ. లాంగ్ ఫెలో )
మొదటి సూత్రాన్ని ఆచరిస్తే ఆత్మవిశ్వాసం, నమ్మకాన్ని ఆయుధంగా మార్చుకోవడం, అనుకున్నది సాధించడం, చదివింది ధారణ చెయ్యడం, చదువడాన్ని ఆరాధనగా మార్చుకోవడం, మంచిస్నేహాలను ఏర్పరచుకోవడం సాధ్యమన్నది రచయిత అభిప్రాయం.
మోటివేషన్ విభాగ్ంలో ప్రధాన సూత్రాలు.అక్షరలక్షలు :-
రెండవ సూత్రం ఆచరిస్తే ఏ పనైనా సాధించగలమన్న ధీమా, నిజాయితీతో కూడిన విజయంపట్ల మక్కువ, సాధించే వరకు ఆగని ప్రయత్నం, నైపుణ్యంగా లక్ష్యంగా పనిచెయ్యడం, తక్కువగా మాట్లాడడం, ఎక్కువగా వినడమూ చదవడమూ, మంచి కొరకు ఆలోచిస్తూ, మంచి జరుగుతుందని భావిస్తూ, అందరూ మంచిగా ఉండాలని కోరుకోవడం అలవాడతాయని రచయిత భావం.అక్షరలక్షలు:-
(వాఖ్య- బ్రియాన్ ఆడంస్ ) 
మూడవ సూత్రం ఆచరణలోకి వస్తే అతి పెద్ద లక్ష్యం ఏర్పరుచుకోవడం, సదా లక్ష్యం గురించి ఆలోచించడం, ప్రథమస్థానంలో ఉండాలని కోరుకోవడం, అందుకొరకు తపిస్తూ అనుక్షణం కృషిచేయడం, నేర్చుకోవలసినది చాలా ఉందని తెలుసుకోవడం, నిజాన్ని ప్రేమిస్తూ నిజమే మాట్లాడడం, గొప్పలు చెప్పకపోవడం, అందరితో మంచిగా మసలడం, మంచి మాటతీరు అలవరచుకోవడం, విశ్లేషాత్మకంగా ఆలోచించడం అలవడతాయని రచయిత మనోభావం.
ఈ విభాగంలో ప్రధాన సూత్రాలు.
అక్షర లక్షలు :-
నాలుగవ సూత్రం అవగాహన చేసుకుంటే చదువంటే సరదాగా మారడం, చదువుకంటే మరేది ఇష్టం కాకపోవడం, చదవడం ద్వారా మరింతగా నేర్చుకుటూ ఉండడం, ఎవరిని వారు ఇష్టపడడం, తాముచేసే పనిని ఇష్టపడడం, సందేహాలను ఎప్పటికప్పుడు తీర్చుకుంటూ ఉండడం, చదువుకునే విద్యార్థుతోనే మైత్రి గడపడం, కాలక్షేపం చేసే కబుర్లకు దూరంగా ఉండడం, ముఖ్యమైన పాయింట్లను వ్రాసుకుంటూ తరచుగా గుర్తుచేసుకుంటూ ఉండడం, కాలేజీకి ఒక్కరోజుకూడా శలవు పెట్టకపోవడం నడవడితో అందరికీ అభిమానపాత్రుడవడం వంటివి అలవడతాయి.అక్షరలక్షలు
మీరు మరచిపోవాలంటే మీరు ఆ వైపు నుండి మళ్ళించ గలగాలి. 
ఐదవ సూత్రం ఆచరిస్తే ఒక్కక్షణం కూడా వ్యర్ధం చేయక దినచర్యను ప్రణాళికా బద్ధం చేసుకుంటారు. ఉదయాన్నే నిద్రలేవడం, ఏ పనీ వాయిదా వేయక ఎప్పటి పని అప్పుడు చెయ్యడం, ఫంచ్యువాలిటీని ఇష్టపడడం, ప్రాధాన్యతా క్రమంలో పనిచెయ్యడం, సినిమాలకు, టి.వి లకు సమయం వ్యర్ధం చేయకూడదని తెలుసుకుంటారు. నిద్రను అశ్రద్ధ చేయకపోవడం, కాలేజీకి సకాలంలో వెళ్ళడం, స్నేహితులతో కలాక్షేపంలో సమయం వ్యర్ధం చెయ్యకపోవడం అలవడతాయని రచయిత అభిప్రాయం.
మిడి మిడి ఙానంతో అవతలివారిని అపహాస్యంచేసి ఆనందించేవాడు నీచుడు. 
ఆరవ సూత్రం ఆచరిస్తే మీరేమి చదివితే అది గుర్తుంటుంది, ఏకాగ్రతను సాధించడం తెలుసుకుంటారు, మంచి ఆలోచనాతీరు అలవరచుకుంటారు, పాఠాలు ఏకాగ్రతతో వినగలుగుతారు, తరగతిలో ప్రథమస్థానంలో ఉంటారు, చెస్, క్యారమ్స్ వంటి ఆటలమీద పట్టుసాధిస్తారు, యోగా చెయ్యడం మీ దినచర్యలో భాగమౌతుంది, లలిత సంగీతాన్ని ఇష్టపడతారు, మరచిపోతానేమో అన్న భయం పోతుంది, సదా చలాకీకా ఉంటారు, ఇంకా నేర్చుకోవాలనే తపన కలిగుంటారు, కథల పుస్తకాల మీద మక్కువ ఏర్పడుతుంది అన్నది రచయిత అభిప్రాయం.
టెన్షన్ ప్రధాన సూత్రాలు
అక్షరలక్షలు:-
ఏడవ సూత్రం ఆచరిస్తే సిలబస్‌ను చూసి భయపడకపోవడం, టెక్స్ట్ బుక్స్ అధికంగా చదువడం, తెలుసుకోవాలనే ఉత్సాహం అధికమవడం, మెదడును సదా ఫ్రీగా ఉంచుకోవడం, మీకు సంబంధం లేని విషయాలలో జోక్యంచేసుకోకుండా ఉండడం, హోంవర్క్ పెండింగులో పెట్టకపోవడం, వందశాతం హాజర్ సాధించడం, ఉపాద్యాయుల అభిమానపాత్రులవడం, ఉత్తమ ర్యాంకును 
సాధించడం, ఖాళీ సమయాన్ని సద్వినియోగం చేస్తూ చదువుకోవడం, పబ్లిక్ పరీక్షలంటే చెస్ ఆడినంత ఆహ్లాదం అనుకోవడం, మంచి చేవ్రాత సాధించడ అలవడతాయని రచయిత మనోభావం.అక్షరలక్షలు :- 
ఎనిమిదవ సూత్రం తల్లితండుల బాధ్యతను సూచిస్తుంది. ఈ సూత్రం పాటిస్తే మీలో బిడ్డ తప్పుచెయ్యడనే విశ్వాసం బలపడడం, బిడ్డ తెలివైనవాడనే నమ్మడం, బుద్ధిమంతుడుడని అనుకోవడం, బిడ్డ నిజమేచెబుతాడని నమ్మడం, బిడ్డ సమయాన్ని వ్యర్ధం చెయ్యడని భావించడం, బిడ్డ ఉత్తముడని అనుకోవడం, బిడ్డబాగా చదువుతాడని భావించడం, తరగతిలో ప్రథముడుగా ఉంటాడని విశ్వసించడం, బిడ్డకు మీరే మంచి స్నేహితులని భావించడం, మీ బిడ్డ మీకు లోకం.. ఫ్రాణం.. సర్వస్వం.. అనుకోవడం ప్రాప్తిస్తాయని రచయిత మనోభిప్రాయం.చివరిగా రచయిత " మీరీ ప్రపంచాన్ని మొత్తంగా మార్చలేరు, దేశాన్నంతా మార్చలేరు, రాష్ట్రాన్ని సంపూర్ణంగా మార్చలేరు, మీ జిల్లాను కూడా మార్చలేరు, మీ గ్రామాన్ని సైతం మార్చలేరు, ఆఖరికి మీ కుటుంబాన్నీ మార్చలేరు అయినప్పటికీ మిమ్మల్ని మీరు మార్చుకోవడం మీచేతిలో ఉంది. మీరు మారితే మిమ్మల్ని చూసిన కొందరైనా మారడానికి అవకాశం ఉంది. 
అప్పుడీ ప్రపంచం మీకు కొత్తగా కనిపిస్తుంది. మార్పు మీ నుండి ఆరంభం కావాలి అందుకీ ఆక్షరం ప్రేరణ కలిగించాలి అంటూ రచయితచేత ముక్తాయింపు ఇవ్వబడింది.